Қырҭтәыла аҧыза-министр Иракли Ҕарибашвили Иапониа ацҳаражәҳәарҭаҿы дыҟан. Аиҳабыра рнапахгаҩы Иапониа ҧасатәи аҧыза-министр Синӡо Абе иҧсра инамаданы ацҳаражәҳәарҭаҿы иаатыз адашшыларатә шәҟәы аҟны анҵамҭа ҟаҵаны, Иапониа ацҳаражәҳәаҩ Имамуре Акиреи иҧҳәыси дрыдашшылеит.
«Қырҭтәыла аиҳабыреи ақырҭуа жәлари рыхьӡала, аиапон жәлари аҧыза-министр Синӡо Абе иҭаацәареи иуацәеи ҳаҭыр шрықәысҵо аарҧшны, гәыкала срыдашшылоит.
Иапониа алидери иалкаау ахаҿи иаҳасабала, иара еснагь адемократиатә ҧеиҧш иазкыз еиуеиҧшым аглобалтә ҽазышәарақәа дрылахәын.
Абри алахьеиқәҵаратә аамҭазы аиапон жәлар ҳрыдгылоуп», — иануп аҧыза-министр идашшшыларатә шәҟәы аҟны.